 Otú ndọrọndọrọ ọchịchị Peoples Democratic Party na onye zọrọ onyeisiala nokpuru ya bụ ndọrọndọrọ ọchịchị na ntụliaka ahụ emere na ọnwa Febrụwarị, abalị iri abụọ na atọ nime afọ puku abụọ na iteghete, Alhaji Atiku Abubakar, kwuru nụbọchị Mondee na ha achịkọtala ndị aka ebe karịrị narị anọ ga-agba ama NỌgbakọ Ụlọ Ikpe Mkpesa Nahụ maka Ntụliaka Onyeisiala, bụ ebe ha ga-anọ were maa ugo ahụ nke Onyeisiala Muhammadu Buhari tùrù na otu ndọrọndọrọ ọchịchị ya bụ All Progressive Congress aka nihu na ntụliaka ahụ emere.  Nke a ka emere ka ọ pụta ìhè site nọnụ Onye Ndụmọdụ nihe gbasara iwu nke ndị otu Peoples Democratic Party, Maazi Emmanuel Enoidem, nogige ụlọ ikpe mkpegharị, bụ ebe ọgbakọ ahụ jiri mere isi ụlọ ọrụ ha ma bụrụkwa ebe ha tinyere akwụkwọ mkpesa nụbọchị Mondee.Enoidem bụ onye gwara ndị nta akụkọ okwu oge otu ndọrọndọrọ ọchịchị ahụ na onye zọrọ onyeisiala tinyesịrị akwụkwọ mkpesa ha nisi ụlọ ọrụ ọgbakọ ntụliaka ahụ.Dịka o ji nkeji iri anọ gafee elekere asaa nke abalị na ụbọchị Mondee, ndị ọka iwu ikpeazụ nọchitere anya ndị mkpesa si nụlọ ọrụ ahụ were pụọ.Enoidem, bụ onye kwuru na ndị nnukwu ọkà iwu nke ala anyị bụ Naijiria karịrị iri abụọ ga-anọchite anya ndị ahụ wetara mkpesa, rụtụrụ aka ná ụbọchị ikpeazụ iji tinye akwụkwọ mkpesa site nụbọchị a kpọchara onye turu ugo bụ Tuzdee.Onye ọ bụla nwere mkpesa nwere ụbọchị iri abụọ notu site nụbọchị a kpọchara onye tụrụ ugo mmeri na ntụliaka onyeisiala nke bụ nabalị iri abụọ na asaa nke ọnwa Febrụwarị.Enoidem kwuru, Ụbọchị ikpeazụ maka mkpesa bụ echi Tuzdee ma ha kpebiri itinye akwụkwọ mkpesa ha taa Mondee. Ihe anyị chọrọ bụ ka onye nke anyị bụ onye nwetara mmeri na ntụliaka gara aga nụzọ pụrụ iche nala anyị bụrụ onye a ga-etunye ugo ruru ya na ntụliaka ahụ.Nakụkụ nke ọzọ, anyị na-arịọ ka-akagbue ya bụ ntụliaka nihi na mago mago dị na ntụliaka ahụ bụ nke pụtara ihe nonye kpuru ìsì na-ahụ ya.Anyị nwere Nnukwu Ndị Ọka Iwu karịrị iri abụọ, bụ ndị mara nke ekwe na-akụ na mkpesa na-eso ntụliaka, na ndị ọkà iwu ndị ọzọ amara aha ha bụ ndị ha na ha na-arụkọ ọrụ ọnụ. Ya mere, anyị dị njikere maka ya bụ mkpesa. Anyị kwadoro ọma. Egwu anaghị atụ afọ o ji were buru ụzọ.Mpesa ahụ bụ nnọọ nke akwọrọ aka were kwado. Ndị aka ebe karịrị narị anọ dị njikere ịgba aka ebe na mkpesa a. Ụmụ Naijiria bụ ndị lara nụlọ ha were nebe ákwà nihi ihe mere na Febrụwarị nala anyị, bụ wururwuru ha kpọrọ ntụliaka.Nezie, anyị ga-egosi ụmụ Naijiria nke bụ eziokwu maka ihe ndị a bụ ihe ndị megasịrị okirikiri ụmụ Naijiria. Anyị agaghị ewepụta ihe ọ bụla na-abụghị eziokwu.Dịka ikike ahụ nke ọgbakọ ụlọ ikpe mkpesa nyere ndị mkpesa ahụ ka ha were nyochaa akọrọngwa ndị ahụ eji mee ntụliaka bụ nke ụkwụ ka na akpọ, Enoidem kwuru na Mondee na otu ndọrọndọrọ ọchịchị ya na onye zọrọ ọkwa onyeisiala gbara mbọ rinne iji were hụ na ha tinyere akwụkwọ mkpesa tupu oge ahụ enyere abịa nisi njedebe.Otu onye nime ndị ọkà iwu nke ndị mkpesa ahụ, Chief Mike Ozekhome SAN, kwuru na mkpesa ahụ bụ nke siri ike, tọọ atọ ma bụrụ nke agaghị enwe ihe mkpọbi ụkwụ nụdị ọ bụla.O kwuru na ọ bụla ka ọ fọdụrụ otu ụbọchị ka ụbọchị enyere maka itinye akwụkwọ mkpesa gafee, na etinyeghị akwụkwọ mkpesa ahụ noge bụ nihi arụkọghị ọrụ ọnụ nke ụlọ ọrụ na-achịkọba ntụliaka nala anyị iji nye ha ohere ka ha wee nyochaa akọrọngwa ndị ahụ eji were mee ntụliaka.Nokwu ya, Anyị nwere ruo echi Tuzdee iji were tinye akwụkwọ mkpesa mana anyị nwetara ọtụtụ ihe aka mgba nebe ụlọ ọrụ INEC nọ nebe o metụtara ị nyochaa akọrọngwa ndị ahụ eji were mee ntụliaka. Mana e kwenyere m na anyị ga-agbata ihe na ọsọ a.Mkpesa anyị bụ nke siri ike, tọọ atọ ma gbadosie mgbọrọgwụ nala ike na ọ gaghị enwe mkpọbi ụkwụ ọ bụla, na o kwenyesiri ike na amara Chineke, onye na-eme eze ga-eme ya eze ruru ya maka oji ihe nwata welie aka elu, aka ruwe ya, o wetuo ya. 